KOMMISSIONENS FORORDNING (EF) Nr. 1235/98 af 15. juni 1998 om ændring af forordning (EØF) nr. 3567/92 for så vidt angår gennemførelsesbestemmelser for anvendelse og overdragelse af rettigheder inden for sektoren for fåre- og gedekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3013/89 af 25. september 1989 om den fælles markedsordning for fåre- og gedekød (1), senest ændret ved forordning (EF) nr. 1589/96 (2), særlig artikel 5b, stk. 4, og
ud fra følgende betragtninger:
I Kommissionens forordning (EØF) nr. 3567/92 (3), senest ændret ved forordning (EF) nr. 1303/97 (4), er der fastsat visse regler for producenternes mindsteanvendelse af præmierettighederne;
ifølge de gældende bestemmelser kan en producent under visse forudsætninger undlade at anvende indtil 30 % af sine rettigheder; det medfører i visse medlemsstater en underudnyttelse af de disponible rettigheder; dette kan give anledning til problemer for de nye producenter, der anmoder om tildeling af rettigheder fra den nationale reserve; derfor bør medlemsstaterne have tilladelse til at forhøje den mindsteprocentsats for anvendelsen af rettigheder, under hvilken uudnyttede rettigheder i princippet tilbageføres til den nationale reserve, til op til 90 % og underrette Kommissionen herom;
Forvaltningskomitéen for Får og Geder har ikke afgivet udtalelse inden for den af formanden fastsatte frist -
UDSTEDT FØLGENDE FORORDNING:
Artikel 1
I artikel 6a i forordning (EØF) nr. 3567/92 foretages følgende ændringer:
1) I stk. 2 ændres sætningsleddet »mindst 70 % af sine rettigheder« til »mindsteprocentdelen af sine rettigheder som fastsat i stk. 4«.
2) I stk. 3 ændres sætningsleddet »mindst 70 % af sine rettigheder« til »mindsteprocentdelen af sine rettigheder som fastsat i stk. 4«.
3) Følgende indsættes som stk. 4:
»4. Medlemsstaterne fastsætter mindsteprocentdelen for anvendelsen af præmierettighederne til 70 %. De underretter Kommissionen herom.
Medlemsstaterne kan dog forhøje procentdelen til 90 %. I så fald underretter de Kommissionen herom.«
Artikel 2
Denne forordning anvendes fra begyndelsen af produktionsåret 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. juni 1998.